വിദേശത്ത് ജോലി വാഗ്ദാനം ചെയ്ത് തട്ടിയെടുത്തത് 12 കോടി പാല സ്വദേശി അറസ്റ്റില് ചെറുതോണി: വിദേശത്ത് ജോലി വാഗ്ദാനം ചെയ്ത് 12 കോടിയോളം തട്ടിയെടുത്ത കേസിലെ പ്രതി അറസ്റ്റില്. പാല വെട്ടിച്ചിറ സ്വദേശി പനക്കപ്പറമ്ബില് തോമസിനെ 61യാണ് മുരിക്കാശ്ശേരി പൊലീസ് അറസ്റ്റ് ചെയ്തത്. പതിനാറാംകണ്ടം ചരളങ്ങാനം സ്വദേശി തൈക്കൂട്ടത്തില് ബിനു ജോര്ജിന്റെ പരാതിയിലാണ് പോലീസ് നടപടി. നിരവധി പേരെ തട്ടിപ്പിന് ഇരയാക്കിയ ഇയാള് പോലീസ് കേസെടുത്തതോടെ ഒളിവില് പോകുകയായിരുന്നു. തുടര്ന്ന് സൈബര് സെല്ലിന്റെ സഹായത്തോടെ നടത്തിയ അന്വേഷണത്തില് മൈസൂരുവില് നിന്നാണ് പിടികൂടിയത്. ഞായറാഴ്ച വൈകീട്ടോടെ പിടിയിലായ ഇയാളെ തിങ്കളാഴ്ച രാവിലെ മുരിക്കാശ്ശേരിയിലെത്തിച്ച് തെളിവെടുത്തശേഷം കോടതിയില് ഹാജരാക്കും. എസ്.ഐ എബി പി.മാത്യു, സിവില് ഓഫിസര് കെ.ആര്. അനീഷ് എന്നിവരുടെ നേതൃത്വത്തിലാണ് അറസ്റ്റ് ചെയ്തത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,